Dolgozat címe
Kovács Péter1, Asztalos József2, Istrate Maria2
Marosvásárhelyi Orvosi és Gyógyszerészeti Egyetem, 1Gyógyszertani Tanszék, 2Patológiai Tanszék

Alulírott szerzők aláírásunkkal tanúsítjuk, hogy 
a levelező szerzőt felhatalmazzuk, hogy a jelen kézirat közlésével kapcsolatos minden ügyben eljárjon
a dolgozat elkészítésében aktívan részt vettünk, annak tartalmát ismerjük és beleegyezünk a közlésébe
a dolgozat eredeti tudományos eredményeket tartalmaz, amelyek más folyóiratban eddig nem jelentek meg (kivételt képeznek a továbbképző cikkek)
a dolgozat nem sérti semmilyen harmadik fél szerzői vagy egyéb copyright jogait
beleegyezünk, hogy a dolgozat nyomtatott és elektronikus formában történő kiadói, terjesztési és adatbázisjogát az Orvostudományi Értesítő szerkesztőbizottságának átadjuk.

Kovács Péter 	
Asztalos József	
Istrate Maria	

Levelezési cím:
Dr. Kovács Péter
540103 Marosvásárhely – Târgu Mureş
str. Rigó 5.
E-mail: valami@levelek.com

Titlu lucrări
Abstractul lucrări (maximum 250 cuvinte). Ide írjuk a dolgozat rövid román nyelvű kivonatát. A kivonat szövegének nem feltétlenül kell követnie a teljes szöveg strukturáltságát. A kivonatba nem teszünk ábrákat, sőt táblázatokat sem. A kivonat soha nem tartalmaz hivatkozásokat, és ha lehet, kerüljük a rövidítéseket is. Általában a kivonatban nem használunk kiemeléseket sem.
Cuvinte cheie: xxx, yyy, zzz

Article title
The abstract of the article (maximum 250 words)
Keywords: xxx, yyy, zzz

A dolgozat tulajdonképpeni szövege innen kezdődik (Amennyiben jelen dokumentumot, mint minta használja fel, töröljön minden alábbi szöveget!). A szöveget strukturálni kell. A struktúra kialakításánál javasoljuk a következő tagolást: Bevezető; Anyag és módszer; Eredmények; Következtetés; Megbeszélés. A dolgozat jellegétől függően, természetesen ezektől el lehet térni; a dolgozat struktúrájának a jelzésére használják a cím-stílusokat (ezeket Heading-ek nevezik a szövegszerkesztőkben). A továbbiakban példát mutatunk be alcím használatára és néhány gyakorlati tanácsot ismertetünk. 
Kiemelések (Heading 1)
A fenti alcímet a stílusok (Wordben vagy Open Office-ban) listából választottuk ki. A dolgozatban lehet kiemeléseket használni. Két kiemelés típust ajánlunk használni, az egyik a dőlt betű (italic) a másik a félkövér (bold). Kiemelés alatt bizonyos szavak előtérbe helyezhetők az alapszöveghez képest. Vigyázat! Túl sok kiemelés rontja a szöveg olvashatóságát és megszüntetheti a kiemelések jelentőségét, tehát a kiemelésekre a „kevesebb több” aranyszabály érvényes.
Hivatkozások (ugyancsak Heading 1)
Az Orvostudományi Értesítőben három hivatkozástípus használható. Első az idézett cikkekre vonatkozik. Az idézést a mondat végére, szögletes zárójelek közé, a pont elé írjuk, így [1]. Amennyiben egyszerre több forrásra hivatkozunk ugyanazon mondatban, akkor a hivatkozások sorszáma közé vesszőt (+szünetet) teszünk, és egy zárójelbe tesszük, így [2, 3, 4].
A másik két hivatkozástípus lényegében hasonló. Az egyik az ábrákra vonatkozik, a másik a táblázatokra. Mindkettőre hivatkozni kell, elsősorban ott, ahol először van szó róluk. Hivatkozni többféleképpen lehet, például folyamatosan a szövegben lásd az 1. ábrát, vagy akár zárójelben a mondat bármelyik részében elhelyezve (1. ábra). 
Táblázatok
Kizárólag olyan adatokat kell táblázatba foglalni, ami fontos a cikk szövegének a kiegészítésében. Nem megengedett a fel nem dolgozott („nyers”), kellőképpen nem tárgyalt vagy értelmezett adatok megjelentetése táblázat formájában. A táblázatoknak kötelező módon címük van, amit közvetlenül a táblázat elé kell írni. Plusz sorköz („enter”) nem kell a cím és táblázat közé. A táblázat címének az írásmódja: 1. táblázat. A tanulmány során nyert adatok... 
A táblázatok a beküldött dolgozatban bárhova elhelyezhetők, ettől függetlenül azonban, a szövegben hivatkozni kell rájuk.
Ábrák
Ábrák alatt bármit értünk, ami nem alapszöveg és nem táblázat. Ilyenek lehetnek rajzok grafikonok, fényképek, röntgenfelvételek, különböző műszerek által kiadott görbék, stb. Minden ábraanyagot „ábra”-nak nevezünk, tehát nem kép, röntgen, fénykép stb. Az ábráknak is van címük, így írjuk: 1. ábra. A mért adatok grafikus ábrázolása...  (az ábrák címeit jelen dokumentum végére kell írni)
Az ábrákat NE illesszék a dolgozat szövegébe, hanem külön, eredeti formájukban kell csatolni az elküldött digitális változathoz (tif, jpg, png vagy bármilyen más képformátumban). A dolgozatot nyomtatott formában is le kell adni, ilyenkor az ábrákat külön, nyomtatva, kell csatolni. A szövegben minden ábrára hivatkozni kell, legalább egyszer (lásd fent).
Számok, különleges betűk
A magyar nyelvben tizedes vesszőt használunk, nem pontot. Tehát egy fél gramm-ot így írunk 0,5 gramm és nem 0.5 gramm. A fok-jel előhozható az „Insert symbol” segítségével vagy az Alt + 0176 billentyűkombinációval, amennyiben a numerikus billentyűzet (NumLock) be van kapcsolva.
Rövidítések
Minden rövidítést első megjelenése esetében ki kell írni.
Irodalom
Az irodalmi hivatkozások forrását listába rendezzük, és a dolgozat végére helyezzük. A lista első szerző szerint ABC sorrendben van. A keresztnevek után pontot kell tenni! További előírásokat lásd az Útmutatóban. Minta:
maximum 3 szerzőig (kiírandó az összes szerző):
 1. Kinsey S.T., Locke B.R. - Dillaman Molecules in motion: influences of diffusion on metabolic structure and function in skeletal muscle, RM.J Exp Biol, 2011, 214(2):263-74.
4 vagy ennél több szerző esetén (marad az első 3 szerző + et al.):
 1. Zhu L.H., Meng H., Duan X.J. et al. - Gene expression profile in the liver tissue of geese after overfeeding, Poult Sci, 2011, 90(1):107-17.
...
Ábramagyarázatok
Amennyiben a dolgozatokhoz ábraanyag is tartozik, azok címét ide írjuk, az alábbi minták szerint. Az ábrákat ide ne illesszék be, azokat külön (eredeti formájukban) csatolják.
1. ábra. A daganat szövettani képe
2. ábra. A vizsgált betegcsoport életkoreloszlásának grafikus ábrázolása
...